{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":8,"n_cols":6,"rows_kept":8,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Javno savjetovanje o prijedlogu Zakona o ograničavanju uporabe duhanskih proizvoda, s konačnim prijedlogom zakona "]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Marija Lovreković","PRIJEDLOG ZAKONA O OGRANIČAVANJU UPORABE DUHANSKIH PROIZVODA, S KONAČNIM PRIJEDLOGOM ZAKONA,\nI. USTAVNA OSNOVA ZA DONOŠENJE ZAKONA","Svatko ima pravo na zdrav život stoji između ostalog u čl.70 Ustava  i država osigurava uvjete za zdrav okoliš. Molim da država osigura zdrav okoliš stanarima koji su izloženi nikotinskom dimu s otvorenih terasa ugostiteljskih objekata u svojim stanovima u slučajevima kad su svi prozori stambene jedinice okrenuti na prostor otvorene terase. Molim da se kroz cijeli ovaj zakon ima na umu članak 70. Ustava RH","Nije prihvaćen","Ne prihvaća se jer u ovom trenutku ne postoje uvjeti za uvođenje zabrane pušenja na javnim mjestima."]
[2,"IVAN ŠPRAJC","PRIJEDLOG ZAKONA O OGRANIČAVANJU UPORABE DUHANSKIH PROIZVODA, S KONAČNIM PRIJEDLOGOM ZAKONA,\nIV. PRIJEDLOG ZA DONOŠENJE ZAKONA S KONAČNIM PRIJEDLOGOM ZAKONA PO HITNOM POSTUPKU","Obzirom na rokove za implementaciju onih propisa EU-a koji se citiraju u čl. 1. Konačnog prijedloga ovog zakona - a radi se roku koji istječe u svibnju 2016.g. - smatram da nema potrebe provoditi hitni postupak donošenja ovog zakona. Ne postoji razlog da se ne provede redoviti postupak u najmanje dva čitanja jer za to ima više nego dovoljno vremena.","Primljeno na znanje","Primljeno na znanje."]
[3,"ORESTES GRUPA D.O.O.","I. OPĆE ODREDBE,\nČlanak 2. Pojmovi","Primjetili smo da Predlagatelj u Članku 2. Pojmovi, nije dao jasnu definiciju što podrazumjeva pod \"automatskom napravom\" iako u daljnjem tekstu zakona (Čl. 21. točka 8) jasno navodi taj pojam.\nStoga predlažemo, kao amandman, da se u Čl. 2. \"Pojmovi\", doda sljedeća točka:\n\n51. „automatska naprava“ je uređaj, stroj ili slična naprava putem koje potrošač izravno pribavlja duhanske ili srodne proizvode ubacivanjem novca, žetona ili kartice ili tome slično u za to predviđeni otvor, bez posredovanja prodavača, odnosno bilo koje treće osobe. \n\nOBRAZLOŽENJE: \nČlankom  21. st. 8. Zakona zabranjuje se prodaja i kupnja proizvoda iz članka 21. st. 1. Zakona iz automatskih naprava. Automatske naprave u Zakonu nisu definirane. Stoga se predlaže radi preglednosti i jasnoće navedeni pojam definirati u članku 2. „Pojmovi“ te isti uskladiti  s člankom 23.a Pravilnika o klasifikaciji prodavaonica i drugih oblika trgovine na malo (NN 39/09, 46/15), pri čemu navedena odredba glasi: \n\n(1) Prodaja robe putem automata, aparata ili drugih sličnih naprava je oblik maloprodaje različitih proizvoda i usluga koja se obavlja putem automata, aparata ili drugih sličnih naprava na način da kupac ubaci u za to predviđeni otvor novac, žeton, posebnu karticu ili tome slično.\n(2) Prodaja na malo, kao poseban oblik prodaje izvan prodavaonica, smatra se i prodaja putem maloprodajnog sustava (dispenzera) gdje se trgovina na malo obavlja putem prodavača.\n(3) Asortiman robe koja se nudi na ovakav način obuhvaća pretpakiranu i nepretpakiranu hranu, pretpakiranu i nepretpakiranu hranu za životinje i neprehrambene proizvode prikladne ovakvom načinu prodaje.","Djelomično prihvaćen","Prijedlog je djelomično prihvaćen te je ugrađen u članak 21. stavak 8. zakonskog prijedloga."]
[4,"Marija Lovreković","I. OPĆE ODREDBE,\nČlanak 2. Pojmovi","pojam 49. \"javni prostor\"ovako definiran javni prostor i nadalje izlaže štetnom djelovanju nikotinskog dima sve stanare u stanovima u neposrednoj blizini otvorenih terasa ugostiteljskih objekata. Kako su stanovi najčešće projektirani tako da svi prozori gledaju na istu stranu dolazimo do apsurda da u vrijeme rada otvorene terase ugostiteljskog objekta stanarima nije dozvoljeno, ako se ne žele gušiti u nikotinskom dimu, otvoriti niti jedan prozor u stanu, pa ispada da smo svugdje zaštićeni od štetnih posljedica udisanja nikotinskog dima osim u vlastitom stanu u kojemu usput budi rečeno žive samo nepušači s djecom. Predlažem da u definiciju javnog prostora izrijekom uđe \"dvorišta stambenih i stambeno poslovnih zgrada\"","Nije prihvaćen","Ne prihvaća se jer u ovom trenutku ne postoje uvjeti za uvođenje zabrane pušenja na javnim mjestima."]
[5,"Marija Lovreković","Članak 20.,\nČlanak 23.","u st.3. navodi se samo ulaz u zdravstvenu ustanovu i čini se da je to jedini prolaz kroz koji ulazi dim, a ako se puši ispod prozora bolesničke sobe koji je udaljen 20 m od ulaza onda takav dim nije štetan. Prozori naime služe i za prozračivanje. Čini mi se prihvatljivijim reći; Zabranjuje se pušenje na javnom prostoru koji je udaljen manje od 20 metara od zgrade zdravstvene ustanove, ustanove za odgoj i obrazovanje, stambene i stambeno poslovne zgrade. Samo na ovaj način učiniti ćete vjerojatnim da vam je zdravlje stanovništva u fokusu ovog propisa.","Primljeno na znanje","Primljeno na znanje."]